Der tegner sig et mønster. En tilsyneladende tilfældig virksomhed får besøg af Lars Løkke. Kort efter dukker en historie op om, at virksomheden f.eks. ikke kan finde ordentlig arbejdskraft, fordi kontanthjælpen er for høj.

Kilden til historien er den ’tilfældige’ virksomheds direktør, som straks efter får støtte fra hele højrefløjen, der bevidstløst gentager mantraet om, at det skal kunne betale sig at arbejde. Og pressen bringer fornøjet historien videre.

Efterfølgende kommer det så frem, at historien bare ikke stemmer. Panorama-direktøren er seneste eksempel. Han forsøgte at sandsynliggøre, at en forskel mellem kontanthjælp og løn på 8.000 kr. ikke er nok til at motivere til at arbejde. Den historie faldt til jorden med et brag.